### Beslutning

Gurli Christoffersen og Magistratsafdelingen for Teknik og Miljø med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.

Vedtagelse af [adresse] overordnede beredskabs­plan for de kommende fire år i henhold til Beredskabsloven.

### Resumé

Østjyllands Brandvæsen har udarbejdet en samlet beredskabsplan ”Plan for fortsat drift” for [adresse], Skanderborg, Odder og [adresse].

Beredskabsplanen beskriver organisering, kompetenceforhold og aktivering af Kriseledelsen i tilfælde af større eller alvorligere hændelser, som påvirker kommunens drift i væsentligt omfang.

Det kan f.eks. være voldsomt vejr (snestorm, skybrud, oversvømmelser), drikkevandsforurening, strejke/lockout, udbrud af smitsomme sygdomme som coronavirus/COVID-19, brand, nedbrud af it-systemer, hacking, leverandørsvigt m.v.

Formålet med planen er, at [adresse] livsvigtige og samfundskritiske ydelser i forhold til borgerne og centrale driftsfunktioner kan opretholdes eller hurtigst muligt reetableres uanset hvilke hændelser, der indtræffer.

Med udgangspunkt i den overordnede beredskabsplan har hver magistratsafdeling udarbejdet en ”Delplan for beredskab og krisestyring” samt konkrete indsatsplaner for fortsat drift af egne kritiske ydelser.

I byrådsperioden 2022-2025 vil der særligt være fokus på beredskab i forhold til cybersikkerhed, herunder imødegåelse af cyberangreb, nedbrud af kritiske it-systemer, datasikkerhed etc.

### Indstilling

Det indstilles:

At 1) Byrådet godkender ”Plan for fortsat drift for [adresse], Skanderborg, Odder og Samsø Kommune”.

At 2) Byrådet tiltræder, at Kriseledelsen i [adresse] i en beredskabssituation på driftsniveau 2 eller 3 udgøres af Magistraten, Direktørgruppen, Beredskabsdirektøren for Østjyllands Brandvæsen, lederen af Krisestaben, og lederen af [adresse].

At 3) Magistraten i en beredskabssituation på driftsniveau 2 eller 3 delegerer det driftsmæssige og operative ansvar til hver deres direktør, som indgår i kommunens kriseledelse.

At 4) Byrådet giver bemyndigelse til at Kriseledelsen, i en krisesituation uden forudgående accept eller bevilling, kan træffe dispositioner uden økonomisk loft

At 5) Byrådet giver bemyndigelse til at Kriseledelsen, inden for rammerne af de kollektive aftaler, kan flytte personaleressourcer på tværs af opgaver, afdelinger, tjenestesteder, arbejdstider m.v.

### Sagens forløb

10-01-2022 Magistraten
Fremsendes til [adresse] med bemærkning, at Magistraten i mødet den 10. januar 2022 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 22. december 2021.
 19-01-2022 Aarhus Byråd
Gurli Christoffersen og Magistratsafdelingen for Teknik og Miljø med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.